ไฟแนนทูเดย์
&nbsp;โดย...ช.ชดา
5 ส.ค. 2558

โดย...ช.ชดา
...การโยกย้ายผู้บริหารกระทรวงการคลังรอบนี้ น่าจะเป็นการโยกย้ายใหญ่ เนื่องจาก รังสรรค์ ศรีวรศาสตร์ ปลัดคลัง จะเกษียณอายุราชการในวันที่ 30 ก.ย.นี้ ก็จะมีการขยับปรับเปลี่ยนอธิบดีของกรมกองต่างๆ
สมหมาย ภาษี รมว.คลัง แย้มว่าจะมีการโยกย้ายพร้อมกัน 3 แบบ คือ โยกย้ายหมุนเวียนในระนาบเดียวกัน โยกย้ายแบบหมุนขึ้น เช่น จากรองอธิบดี เป็นอธิบดีหรือผู้ตรวจ และโยกย้ายแบบหมุนลง เช่น จากอธิบดีมาเป็นรองปลัด หรือจากรองปลัดไปเป็นผู้ตรวจ 
ส่วนตำแหน่งปลัดคลังคนใหม่นั้น ขุนคลังระบุว่ามีผู้เหมาะสมจะเป็นปลัดกระทรวงการคลังอยู่ 3-4 คน ส่วนคุณสมบัติของปลัดกระทรวงการคลังที่สำคัญอย่างน้อย 5 ประการ ประกอบด้วย 1.มีประวัติการทำงานดีตั้งแต่ก่อนมาเป็นปลัดกระทรวงการคลัง เป็นคนสุจริตไม่ใช่คนเห็นและร้องยี้ 2.เป็นคนที่ต้องรู้จักสนองนโยบายรัฐ และกล้าปฏิเสธนโยบายของรัฐบาล โดยการปฏิเสธจะต้องอธิบายให้รัฐบาลเข้าใจได้ด้วยว่าไม่ดีอย่างไร
3.ปลัดคลังคนใหม่จะต้องอินเตอร์ มีภาษาดี 4.เป็นปลัดคลังที่รู้จักเรื่องธรรมาภิบาล และ 5.ต้องเคยผ่านหน่วยงานต่างๆ ของกระทรวงมาบ้าง สามารถหลับตาและพูดได้ว่างานกระทรวงต่างๆ ของกระทรวงเป็นอย่างไร
...ธนาคารกรุงไทยชี้แจงว่าค่าธรรมเนียมการโอนเงินรายการละ 30 บาทนั้นเท่ากันกับแบงก์กสิกรไทยกับไทยพาณิชย์